L'Ajuntament d'Alaquàs posa en marxa la web del Castell Palau
26/02/2003 14:25:00

# L'Ajuntament d'Alaquàs posa en marxa la web del Castell Palau

*   26/02/2003 14:25:00
*   [Imprimir](#)
*   Compartir
*    https://www.alaquas.org/documento.asp?id\_do=8420

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8420%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20posa%20en%20marxa%20la%20web%20del%20Castell%20Palau)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8420/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8420/8420_Form_4.jpg)](https://www.alaquas.org/ficheros/documentos/2003/2/8420/8420_Form_10.jpg "<a href='https://www.alaquas.org/ficheros/documentos/2003/2/8420/8420_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs posa en marxa la web del Castell Palau</a>")

En la web www.castell.alaquas.org es pot trobar informació, fotografies i publicacions relatives a aquest emblemàtic monument

L'Ajuntament d'Alaquàs ha posat en funcionament una nova pàgina web, [www.castell.alaquas.org](http://www.castell.alaquas.org), on les usuàries i els usuaris podran trobar una àmplia informació relativa a aquest monument. L'objectiu d'aquesta iniciativa és facilitar a les veïnes i veïns d'Alaquàs i a totes aquelles persones que ho desitgen la recerca d'informació sobre el Castell Palau d'Alaquàs.

La web està dividida en diferents seccions: programació, dades, fotografies, visita virtual, publicacions, multimèdia i contacte, la qual cosa permet accedir a la informació que es busca d'una manera ràpida i senzilla.

Les persones que accedisquen a la web podran trobar les dades relatives al programa cultural que albergarà el Castell, com ara, les actuacions musicals d'Antonio Vega, Pedro Guerra, entre d'altres, les actuacions de Carmen Linares, Marizza, a més de les representacions de teatre, les exposicions, les activitats infantils, etc.

La secció Publicació arreplega els butlletins especials realitzats amb motiu de l'obertura del Castell i el llibre "Passejant pel Castell", que forma part de la col·lecció editada per l'Ajuntament d'Alaquàs "Passejant per...".

Les usuàries i els usuaris poden també trobar dades relatives al monument (construcció, valor arquitectònic, etc.) i galeria de fotografies del que va ser declarat Monument Històric Artístic l'any 1918. En breu, també es podrà fer una visita virtual pel Castell Palau, recorrent les diferents dependències i sales.

En darrer lloc, les ciutadanes i ciutadans disposen d'una secció anomenada contacte, on podran trobar un telèfon d'informació, els horaris d'atenció al públic i un correu electrònic de contacte ([castell@alaquas.org](mailto:castell@alaquas.org)), mitjançant el qual fer arribar les consultes o suggerències que es desitge.

La informació que apareix en la web [www.castell.alaquas.org](http://www.castell.alaquas.org) serà actualitzada diàriament i ampliada amb les novetats sobre programació, visites i els aspectes més rellevants.